OpenLLM-France/wikimedia huggingface dataset:
# Offenbacher Fußball-Club Kickers 1901

El Kickers Offenbach, nom complet Offenbacher Fußball-Club Kickers 1901, és un club de futbol alemany de la ciutat d'Offenbach am Main a l'estat de Hessen.

## Història

El club va ser fundat el 27 de maig de 1901 al restaurant Rheinischer Hof per una sèrie de jugadors que havien deixat els seus antics clubs Melitia, Teutonia, Viktoria, Germania i Neptun. Fou membre fundador de la Nordkreis-Liga el 1909, on jugà fins a la I Guerra Mundial. A continuació ingressà a la Kreisliga Südmain (I), guanyant el campionat els anys 1920, 1922 i 1923. Entre 1921 i 1925 romangué unit al VfB 1900 Offenbach amb el nom VfR Kickers Offenbach, tornant a continuació a ser un club independent amb el nom Offenbacher FC Kickers. A finals dels anys vint jugà a la Bezirksliga Main-Hessen, i a partir de 1933, sota el Tercer Reich jugà la Gauliga Südwest, on el club es proclamà campió la primera edició, i les cinc darreres, de 1940 a 1944, els darrers campionats a la nova Gauliga Hessen-Nassau.
El club jugà la Regionalliga Süd (II) fins que el 1968 ascendí a la Bundesliga. Descendí i tornar a ascendir la temporada 1970-71. El mateix 1970 es proclamà campió de la Copa alemanya de futbol en derrotar per 2 a 1 el 1. FC Köln. Això no obstant, l'any 1971, el club es va veure implicat en un escàndol de compra de partits, on més de 50 jugadors de set equips, dos entrenadors i sis directius foren declarats culpables. E principal club implicat, Arminia Bielefeld, no fou condemnat fins a la temporada següent, massa tard per evitar el descens de l'Offenbach. El Kickers jugà set temporades a Segona Divisió abans de retornar a la Bundesliga tot just per una temporada, la 1983-84. El 1985, problemes financers portaren al club a ser penalitzat amb punts de sanció que el portaren a la tercera divisió, l'Oberliga Hessen. El 1994 arribaren a la final de la Copa alemanya amateur, on perderen per 0-1 amb el Preußen Münster. Ascendí una temporada a la Segona Divisió el 1999 i guanyà el campionat amateur aquest mateix any. Tornà a ascendir a Segona l'any 2005 baixant a la 3. Liga al final de la temporada 2007-08.

## Palmarès

* Kreisliga Südmain:
** 1920, 1922, 1923
* Gauliga Südwest/Mainhessen:
** 1934, 1940, 1941
* Gauliga Hessen-Nassau:
** 1942, 1943, 1944
* Oberliga Süd:
** 1949, 1955
* Regionalliga Süd (II-III):
** 1967, 1970, 1972, 2005
* Oberliga Hessen (III-IV):
** 1986, 1987, 1993
* Copa alemanya de futbol:
** 1970
* Copa de Hessen:
** 1949, 1993, 2002, 2003, 2004, 2005, 2009, 2010, 2012

## Referències

* ↑ Grüne, Hardy (2001). Vereinslexikon. Kassel: AGON Sportverlag ISBN 3-89784-147-9
* ↑ Grüne, Hardy (1996). Vom Kronprinzen bis zur Bundesliga. Kassel: AGON Sportverlag ISBN 3-928562-85-1
* ↑ Ulrich Hesse-Lichtenberger (2002). Tor! The Story of German Football. WSC Books ISBN 0-9540134-5-X
* ↑ Ruhl: "Ein bitterer Tag für den OFC" (alemany) kicker.de, published: 3 Juny 2013, accés: 4 Juny 2013

## Enllaços externs

* Web oficial (alemany)
* Perfil a abseits-soccer.com Arxivat 2012-07-28 a Wayback Machine.
* Kickers Offenbach a Weltfussball.de (alemany)
# Consistència (informàtica)

En informàtica, la consistència és la capacitat d'un sistema per reflectir en la còpia d'una determinada informació els canvis realitzats en altres còpies d'aquestes dades. Aquesta noció s'utilitza principalment en tres dominis informàtics: sistemes de fitxers, bases de dades i memòries compartides. Un model de consistència restringit (consistència "forta") permet un comportament intuïtiu i simplifica la comprensió del comportament del programa, però els models de coherència "febles" o "relaxats" sovint permeten millorar el rendiment del sistema, i descarrega sobre el programari la comprovació de la consistència de les dades.

## Exemple

Suposem que tenim el cas següent:
El model de consistència ha de determinar si el client B veu l'escriptura del client A o no.

## Consistència forta i feble

Una primera distinció de consistència s'utilitza en els sistemes de bases de dades. Un sistema de coherència fort assegura que qualsevol lectura d'una còpia d'un element de dades reflectirà els canvis realitzats abans de la lectura en qualsevol còpia de les dades. Un sistema consistència feble garanteix que, si es modifica una còpia, totes les còpies de les dades reflecteixen aquests canvis després d'un cert temps, però el canvi no és necessàriament immediat.
Si tenim una dada A, aquesta dada es pot llegir i modificar en diverses còpies {C1, C2, ... Cn}. Suposem la còpia C1 es modifica a C1'. El sistema de gestió de la dada A garanteix una consistència forta si la lectura de qualsevol còpia Cx, després de la modificació retorna C1'. En un sistema amb consistència feble, la lectura d'une Cx podria donar una versió antiga de la dada A.

## Models de consistència

Hi ha diversos models de consistència, que dividirem en dos grups segons inclouen o no instruccions de sincronització que permetran una consistència de les dades més forta.

### Models sense sincronització

* Consistència estricta.
* Consistència forta.
* Consistència seqüencial.
* Consistència immediata.
* Consistència causal.
* Consistència cau.
* Consistència PRAM (o FIFO).

### Models amb sincronització

* Consistència feble.
* Consistència relaxada.
* Consistència Delta.
* Consistència vectorial.
Viccionari
# Reinhard Libuda

Reinhard Libuda (Dörentrup, 10 d'octubre de 1943 - Gelsenkirchen, 25 d'agost de 1996) fou un futbolista alemany de la dècada de 1960.
Fou 26 cops internacional amb la selecció de futbol d'Alemanya Federal, amb la qual participà a la Copa del Món de Futbol de 1970.
Pel que fa a clubs, defensà els colors de FC Schalke 04, Borussia Dortmund i RC Strasbourg.

## Referències

* ↑ Arnhold, Matthias. «Reinhard 'Stan' Libuda - International Appearances». RSSSF, 08-06-2017. [Consulta: 14 juny 2017].
* ↑ Arnhold, Matthias. «Reinhard 'Stan' Libuda - Matches and Goals in Bundesliga». RSSSF, 08-06-2017. [Consulta: 14 juny 2017].
* ↑ Reinhard Libuda Fitxa a Fussballdaten
* ↑ «Stan Libuda » Club matches». Worldfootball.
* ↑ «Libuda, Reinhard» (en alemany). kicker.de. [Consulta: 2 maig 2012].
* ↑ Kaluza, Martin. «Der 10000-Mark-Treffer» (en alemany). 11freunde, 02-11-2011. Arxivat de l'original el 26 de setembre 2019. [Consulta: 2 maig 2012].
* ↑ «1965/66: Stan the man for Dortmund». UEFA.com. Arxivat de l'original el 10 maig 2014. [Consulta: 13 maig 2012].
* ↑ Reinhard Libuda a National-Football-Teams.com (anglès)
# Capis

«Capis» té aquests significats:
* Capis (fill d'Assàrac) en la mitologia grega fou un rei de Troia, fill d'Assàrac.
* Capis Silvi fou un mític rei d'Alba Longa que va regnar durant vint-i-vuit anys.
* Capis (troià) fou un troià que va aconsellar no entrar el Cavall de Troia a la ciutat.
Viccionari
# Calumet (estri)

El calumet, pipa cerimonial, pipa sagrada o pipa de la pau era una mena de pipa que fumaven els pobles indígenes d'Amèrica del Nord, especialment els pobles algonquins de les Grans Planes i els del sud-est dels Estats Units. El terme calumet significa 'canya', la qual cosa atén un origen etimològic clarament descriptiu; és d'origen francès, i va ser donat pels europeus per definir aquesta mena de pipa.
El seu ús era costum en les reunions del consell tribal i en les cerimònies d'agermanament, símbol d'un llaç d'amistat entre diferents persones, basat en una adopció figurativa, una confraternitat en pau entre pobles i individus. La cerimònia s'iniciava, en la major part dels casos, amb l'actuació de l'amfitrió, que llançava glopades de fum cap al cel, als quatre vents i, finalment, a la terra, invocant així tant el món diví com l'humà, per deixar que després la pipa circulés entre els seus congèneres.
L'acte de fumar, doncs, com a nexe d'unió entre allò humà i allò diví, era una forma superior de diàleg. En altres ocasions, la càrrega simbòlica del fet de fumar el calumet s'enfocava, de manera més exclusiva, cap a la divinitat, com a mitjà de relació directa entre el xaman i els esperits que governen el món supraterrenal, demanant als déus, per exemple, pluges i temps propici que assegurés les collites i, amb aquestes, el bon futur de la tribu.
La pipa era, per tant, objecte de culte i de màxima consideració i cura. I no sols això: la seva elegant i acurada ornamentació les convertia en peces de gran bellesa com l'os o les cornamentes de cèrvids utilitzats en la seva elaboració. Es donen, fins i tot, interessants combinacions rituals i, en cert sentit, paradoxes simbòliques, de destral de guerra i pipa de pau, realitzades en metall, amb mànec o canya cilíndrica de fusta profusament decorada.

## Altres pipes rituals

En qualsevol cas, són exemple excepcional de laboriosa decoració els calumets de les tribus pawnee, la majoria dels siouan i altres tribus de les planes. Cal assenyalar, finalment, la plena concordança entre els usos i valors del calumet i els del kütra (segons altres tractadistes, quitra) o pipa maputxe, poble indígena originari d'Amèrica del Sud (Xile).

## Referències

* ↑ calumet al GDLC

## Enllaços externs

* Josep de Lamoga, El sorprenent origen del ritual de fumar la pipa de la pau Arxivat 2022-10-05 a Wayback Machine., Sàpiens, [sense data, consultat el 5/10/2022]
# Konstandinos Laïfis

Konstandinos Laïfis (grec: Κωνσταντίνος Λαΐφης) (Paralimni, 19 de maig de 1993) és un exfutbolista xipriota de la dècada de 2010.
Fou 19 cops internacional amb la selecció xipriota.
Pel que fa a clubs, fou jugador, entre d'altres, de Standard Liège, Olympiacos, Anorthosis i Alki Larnaca.

## Referències

* ↑ «Laifis, Konstantinos». National Football Teams. [Consulta: 7 febrer 2017].
* 1 2 «Academy Players 2010–11 Season». Nottingham Forest F.C. Arxivat de l'original el 29 setembre 2010.
* ↑ Taylor, Paul «Forest's latest investment could be their wisest yet». Nottingham Evening Post, 31-03-2011 [Consulta: 18 agost 2013]. Arxivat 30 August 2011$^{[Datemismatch]}$ a Wayback Machine. «Còpia arxivada». Arxivat de l'original el 2011-08-30. [Consulta: 14 març 2019].
* ↑ «2009–2010 Academy Players». Nottingham Forest F.C. Arxivat de l'original el 27 maig 2010.
* ↑ «Anorthosis vs. APOP Kinyras 3–0». Soccerway. Global Sports Media. [Consulta: 18 agost 2013].
* ↑ (en greek) , 30-08-2013 [Consulta: 25 novembre 2015].
* ↑ Hajiloizis, Mario «Olympiacos sign Konstantinos Laifis from Anorthosis». , 30-06-2016 [Consulta: 9 juliol 2016].
# Composició suprematista

Composició sumprematista (també anomenat Composició suprematista (rectangle blau sobre raig vermell)) és un quadre de 1916 de Kazimir Malèvitx, pintor ucraïnès conegut com un dels pioners de l'abstracció geomètrica. El quadre representa una constel·lació de geometria i color a l'espai d'austeritat notable.
L'obra mestra de Malèvitx va ser venuda en una subhasta de Sotheby's per 60 milions de dòlars a un comprador anònim, convertint-se en l'obra russa més cara de la història.
La pintura va ser creada el 1916 i va pertànyer a l'artista fins al juny de 1927. Malèvitx el va exposar al Grosse Berliner Kunstausstellung a Berlín, però aviat viatjaria fins a la Unió Soviètica. El quadre llavors aniria a para a l'arquitecte alemany Hugo Häring, que el vendria al Museu Stedelijk, on va estar exposat els següents 50 anys. Ha format part de diferents exposicions, principalment a Europa. Després d'una llarga batalla legal sobre la propietat del quadre, que va perdurar durant 17 anys, el quadre va tornar als hereus de l'artista. El novembre de 2008 el van vendre en una subhasta.

## Referències

* ↑ Impressionist and modern art evening sale, Lot 6 (of 45), 13/5/2010.
* ↑ ««Suprematist composition» Malevitch at Sotheby's. Three days before the record». Artinvestment.ru. [Consulta: 18 març 2014].
* ↑ Фото: Reuters. «Картина Малевича продана за 60 миллионов долларов». Korrespondent.net. [Consulta: 18 març 2014].

## Vegeu també

* Llista de les pintures més cares
* Suprematisme
# Reliance Industries

Reliance Industries Limited (RIL) és un grup empresarial de l'Índia amb seu a Bombai. És propietària de diverses empreses situades arreu del país encarregades de la producció d'energia, productes petroquímics, tèxtils, recursos naturals i telecomunicacions. Reliance és l'empresa més rendible de l'Índia, la segona major empresa cotitzada a la borsa del país per capitalització borsària i la segona major empresa de la nació per ingressos, únicament superada per l'empresa estatal Indian Oil Corporation. El 2015 fou considerada una de les corporacions més grans del planeta, sent classificada al lloc 158 de la llista de Fortune Global 500. RIL contribueix a l'economia de l'Índia amb el 20% de totes les exportacions del país.

## Referències

* ↑ «Reliance Industries Limited leads India Inc as the highest profit earner» (en anglès). The Times of India, 31-05-2015. [Consulta: 6 novembre 2015].
* ↑ «Reliance Industries Overtakes ONGC to Become India's Most Profitable Firm» (en anglès). NDTV, 31-05-2015. Arxivat de l'original el 17 de novembre 2015. [Consulta: 6 novembre 2015].
* ↑ «Top 50 companies by market capitalisation as on March 31, 2013» (en anglès), 31-03-2013. Arxivat de l'original el 14 d’octubre 2013. [Consulta: 6 novembre 2015].
* ↑ «Global 500» (en anglès). CNN Money, 2013. [Consulta: 14 agost 2013].
* ↑ «Reliance Industries» (en anglès). Fortune, 31-03-2015. Arxivat de l'original el 17 d’octubre 2015. [Consulta: 6 novembre 2015].
* ↑ Reliance Industries Limited. «Annual report 2012-13» (en anglès), 31-03-2013. Arxivat de l'original el 12 de juny 2013. [Consulta: 6 novembre 2015].
# Careades

Careades (Charoeades, Kharoiádes, Χαροιάδης), o Cariades (Chariades) segons Justí, fou un general atenenc que va dirigir junt amb Laques la primera expedició atenenca a Sicília el 427 aC, i va morir poc després.

## Referències

* ↑ Elder, Edward. «Laches». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Fletcher (Vermont)

Fletcher és una població dels Estats Units a l'estat de Vermont. Segons el cens del 2000 tenia 1.179 habitants.

## Demografia

Segons el cens del 2000, Fletcher tenia 1.179 habitants, 428 habitatges, i 324 famílies. La densitat de població era de 12 habitants per km².
Dels 428 habitatges en un 42,5% hi vivien nens de menys de 18 anys, en un 66,4% hi vivien parelles casades, en un 4,9% dones solteres, i en un 24,1% no eren unitats familiars. En el 18,5% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,7% tenia menys de 18 anys, un 7,7% entre 18 i 24, un 33,2% entre 25 i 44, un 24,8% de 45 a 60 i un 5,7% 65 anys o més.
L'edat mediana era de 35 anys. Per cada 100 dones de 18 o més anys hi havia 107,1 homes.
La renda mediana per habitatge era de 46.146 $ i la renda mediana per família de 49.375 $. Els homes tenien una renda mediana de 34.583 $ mentre que les dones 20.391 $. La renda per capita de la població era de 20.498 $. Entorn del 4% de les famílies i el 6,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fletcher». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Fletcher». American Fact Finder. Oficina del Cens dels Estats Units, 12-01-2010.
# Calvados

Calvados o Calvadós (14) és un departament francès situat a la regió de Normandia.

## Geografia

El departament de Calvados limita a l'est amb el departament d'Eure, al sud amb Orne i a l'oest amb Manche. El seu flanc nord està banyat per les aigües del Canal de la Mànega.

## Història

El departament de Calvados va ser creat durant la Revolució Francesa, el 4 de març de 1790 -en aplicació de la llei de 22 de desembre de 1789-, a partir d'una part de l'antiga província de Normandia.

## Política

L'any 2004, fou reelegida com a presidenta del Consell General de Calvados Anne d'Ornano (UDF), en el càrrec des de 1991.
Les principals atribucions del Consell General són votar el pressupost del departament i escollir d'entre els seus membres una comissió permanent, formada per un president i diversos vicepresidents, que serà l'executiu del departament. Actualment, la composició política d'aquesta assemblea és la següent:
* Partit Socialista (PS): 18 consellers generals
* No-adscrits de dreta: 13 consellers generals
* Unió per a la Democràcia Francesa (UDF): 11 consellers generals
* Unió per un Moviment Popular (UMP) : 4 consellers generals
* Partit Radical d'Esquerra (PRG): 3 consellers generals

## Vegeu també

* Llista de municipis del Calvados
* Consell General de Calvados
* Llista de Cantons del Calvados

## Enllaços externs

* Consell General de Calvados Arxivat 2004-07-30 a Wayback Machine. (francès)
* Prefectura de Calvados Arxivat 2003-12-02 a Wayback Machine. (francès)
* http://www.dday-overlord.com/PhNplageng.htm Arxivat 2006-05-11 a Wayback Machine.
* http://search.eb.com/normandy/week2/invasion.html
* http://www.junobeach.org/
# Kranjska Gora

Kranjska Gora o Tamar (població 5,500) és un poble i municipi del nord-oest d'Eslovènia, prop de la frontera amb Àustria i Itàlia.
Kranjska Gora és sobretot coneguda pels seus esports d'hivern, situada als Alps julians. Anualment és la seu de la Copa Mundial d'Esquí Alpí, també coneguda com a Copa Vitranc.

## Enllaços externs

* Pàgina oficial Arxivat 2018-12-15 a Wayback Machine.
* Pàgina oficial de la Copa Vitranc
* Julian Alps&Triglav
* Tourist Office Dovje-Mojstrana
# Comunitat de comunes Les Portes Briardes entre Villes et Forêts

La Comunitat de comunes Les Portes briardes entre villes et forêts (en francés: Communauté de communes Les Portes briardes entre villes et forêts) és una comunitat de comunes del departament de Sena i Marne, a la regió de l'Illa de França.
Creada al 2010, està formada 5 municipis i la seu es troba a Ozoir-la-Ferrière.

## Municipis

* Férolles-Attilly
* Gretz-Armainvilliers
* Lésigny
* Ozoir-la-Ferrière
* Tournan-en-Brie

## Referències

* ↑ CC les Portes Briardes Entre Villes et Forêts
# Nikolai Bekétov

Nikolai Nikolàievitx Bekétov (en rus Бекетов, Николай Николаевич), nascut l'1 de gener de 1827 a Alfjorjewka, Rússia, i traspassat el 30 de novembre de 1911 a Sant Petersburg, fou un destacat físic-químic rus.

## Biografia

Fill d'un terratinent, realitzà els seus estudis primaris a Sant Petersburg. Fou admès a la Universitat de Sant Petersburg al departament de ciències naturals de la facultat de filosofia, però dos anys després es traslladà a la Universitat de Kazan. El 1849 Bekétov es graduà i tornà a Sant Petersburg per a treballar durant quatre anys al laboratori de Nikolai Zinin a l'Acadèmia de Cirurgia i Medicina. Bekétov defensà la tesi d'especialització i fou nomenat assistent d'investigació al departament de química de la Universitat de Sant Petersburg. El 1855 passà a la Universitat de Khàrkiv, on treballà durant 32 anys, com a ajudant primer i després com a professor entre 1859 i 1887. El 1865 defensà la seva tesi doctoral amb el títol “Recerca sobre el fenomen del desplaçament en els metalls” ("Исследования над явлениями вытеснения одних металлов другими"). El 1886 es traslladà a Sant Petersburg, on fou nomenat acadèmic de l'Acadèmia de Ciències, per a treballar al laboratori de química de l'acadèmia i ensenyar a la Universitat per a les Dones. El 1890 dona classes de termoquímica a la Universitat de Moscou.
Nikolai Bekétov no era només un científic i un professor, també era una figura pública. Bekétov organitzà una biblioteca pública a Khàrkiv i promogué l'educació. Fou president de la Societat Russa de Química Física.

## Obra

En la seva tesi doctoral Bekétov descrigué com la concentració dels reactius químics afecta el sentit de la reacció, anticipant-se així a les conclusions de la llei d'acció de masses. Descobrí que les reaccions químiques tenien dues direccions i donà una definició correcta per l'estat d'equilibri. Bekétov descobrí el desplaçament d'hidrogen pels metalls en dissolucions de les seves sals i que mostrar que l'activitat química dels gasos depèn de la pressió. Establí que el magnesi i el zinc desplacen altres metalls de les seves sals a altes temperatures. Entre 1859 i 1865 demostrà que l'alumini redueix els metalls a partir dels seus òxids a altes temperatures, fenomen que donaren fonament a l'aluminotèrmia, tècnica ara àmpliament utilitzada en metal·lúrgia. Desenvolupà una "sèrie de desplaçament de metalls", que més tard resultà ser la mateixa que la sèrie d'elèctrodes de potencial.
Bekétov defensà la física-química com una nova ciència i el 1864 creà el departament de física-química a la Universitat de Khàrkiv.

## Referències i notes

* ↑ Fins a 1918 Rússia no acceptà el calendari gregorià i seguia emprant el calendari julià. Les dates segons el calendari gregorià, vigent a la major part d'Europa en aquell temps, són 13 de gener i 13 de desembre
* Kizilova, A. «Nikolay Beketov» (en anglès). Russia-InfoCentre. [Consulta: 14 abril 2010].
# Croixanvec

Croixanvec (en bretó Kroeshañveg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 156 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 140 | 181 | 152 | 143 | 154 | 164 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Sylviane Le Ponner | |
# Regió del Sud (Camerun)

Regió Sud és una de les deu regions de la República de Camerun. La capital n'és la ciutat de Ebolowa.

## Departaments

Aquesta regió posseeix una subdivisió interna composta pels següents departaments:
* Dja-Et-Lobo
* Mvila
* Océan
* Vallée-du-Ntem

## Territori i població

La regió Sud té una superfície de 47.110 km². Dins de la mateixa resideix una població composta per 604.864 persones (xifres del cens de l'any 2005). La densitat poblacional dins d'aquesta província és de 12,84 habitants per km².